**Képzési felhívás – Komplex támogatási szükségletmérő képzés 2025.**

**A Slachta Margit Nemzeti Szociálpolitikai Intézet a Kézenfogva Alapítvánnyal együttműködésben szeretne képzést indítani tervezetten 2025 áprilisában, a 81/2004. (IX. 18.) ESZCSM rendelet 3. § felhatalmazása alapján.**

**A komplex támogatási szükségletmérő képzéssel** olyan elhivatott szakemberek tudását, jogosultsági körét szeretnénk bővíteni, akik közvetlen kliensmunkában dolgoznak (**fogyatékos személyek, vagy szenvedélybeteg személyek, vagy pszichiátriai beteg személyek**), a célcsoport **szükségleteiről átfogó tapasztalattal rendelkeznek**, és mélyíteni kívánják tudásukat.

**A jogszabály a támogatott lakhatás igénybevételét komplex szükségletfelmérés elvégzéséhez köti.** A komplex szükségletfelmérőket igénylés alapján az NSZI jelöli ki, illetve a szolgáltató részéről is jelen van a felmérésen egy belső felmérő.

A felmérés során a **komplex támogatási szükségletfelmérés módszertana alapján** a kérelmező/igénybevevő **minden életterületére kiterjedő** **komplex felmérés** készül annak érdekében, hogy a **meghatározott egyéni szükségletek** alapján tervezhető legyen számára a **személyközpontú szolgáltatás**.

**A képzésbe azok jelentkezését várjuk, akik:**

* szociális területen dolgoznak;
* humán felsőfokú képesítéssel rendelkeznek;
* egyéni esetmunkában, kliensmunkában jártasak, esetvitelben szereztek gyakorlati tapasztalatot;
* valamint a fenti három célcsoport valamelyikével folyó szakmai tevékenységben, támogatásukban legalább 3 éves szakmai tapasztalattal rendelkeznek.

**A képzés sikeres elvégzéséhez szükséges – azt megalapozó – kompetenciák, ismeretek:**

* rendszerszemléletű gondolkodás,
* analizáló - szintetizáló képesség,
* jó kommunikációs képesség,
* **interjúzási ismeretek és tapasztalat,**
* szolgáltatási elemek alkalmazásának ismerete,
* jogszabály alkalmazási gyakorlat,
* célcsoportot érintő szolgáltatási rendszer ismerete.

**2025 áprilisában – a jelentkezések arányában - fogyatékos- és szenvedélybeteg célcsoportban tervezünk képzést indítani, de várjuk a pszichiátriai célcsoportba is a képzés iránt érdeklődők jelentkezését, mert a képzés célcsoportja a jelentkezések függvényében változhat, illetve a későbbi csoport indítás során a regisztrált személyeket tájékoztatjuk.**

**A komplex támogatási szükségletmérő képzésről** több információ az alábbi linken található: <https://www.nszi.hu/szakmai-tevekenysegek/kepzes/kepzesszervezes/kepzesszervezes-szocialis-szolgaltatast-vegzoknek>

A képzésre pedig **itt lehet közvetlenül regisztrálni:**

<https://urlapok.hu/nszi/komplex-tamogatasi-szuksegletmero-kepzes/>

Érdeklődni lehet további kérdések esetén:

**Kreszta Zsuzsanna**

képzési referens

@: kreszta.zsuzsanna@nszi.gov.hu

tel: 0670/565-7943